Ritratt: Uffiċċju tal-Komunikazzjoni, Il-Korp tal-Pulizija ta' Malta .td_uid_2_604109f92fe17_rand.td-a-rec-img{text-align:left}.td_uid_2_604109f92fe17_rand.td-a-rec-img img{margin:0 auto 0 0} Il-Pulizija mill-Iskwadra ta' Kontra r-Reati Vjolenti arrestat żewġt irġiel b'rabta ma' serqa b'armi li seħħet fil-11 ta' Diċembru li għadda f'ħanut fi Triq il-Kostituzzjoni fil-Mosta. Nhar it-Tlieta, ftit wara l-10pm, Pulizija mid-Dipartiment tar-Reati Maġġuri assistiti mill-Pulizija tar-Rapid Intervention Unit, iċċirkondaw appartament f'San Pawl il-Baħar u arrestaw raġel ta' 42 sena mis-Serbja. Il-ħidma ssoktat ilbieraħ, l-Erbgħa, fejn għal ħabta ta' nofsinhar, il-Pulizija arrestat it-tieni persuna, raġel ta' 42 sena mill-Maċedonja, f'appartament fil-Gżira. Ritratt: Uffiċċju tal-Komunikazzjoni, Il-Korp tal-Pulizija ta' Malta Minbarra li ż-żewġt irġiel wettqu flimkien is-serqa fil-Mosta, waqt l-invetsigazzjonijiet tal-Pulizija rriżulta wkoll li r-raġel mis-Serbja, allegatament kien involut f'erba' serqiet oħra li seħħew flaħħar xhur fin-Naxxar, f'San Pawl il-Baħar u f'Ħal Qormi. Iż-żewġ persuni qegħdin jinżammu fil-lock-up tal-Pulizija fil-Kwartieri Ġenerali fil-Furjana u mistennija jitressqu l-Qorti llum il-Ħamis, quddiem il-Maġistrat tal-Għassa Josette Demicoli. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_604109f9300a3_rand.td-a-rec-img{text-align:left}.td_uid_3_604109f9300a3_rand.td-a-rec-img img{margin:0 auto 0 0}